Василий Попович

**Владыка Василий Попович**,  *Popovics Vazul püspök*; , Великы Комяты, Мадярске кральовство – , Унгвар, Мадярске кральовство — епископ мукачовскый од  до , русинскый сполоченскый дѣятель, сполузакладатель русинского културно-просвѣтного ''Общества Святого Василия Великого''.

## Штудии и священича служба
Уродив ся.12. септембра 1796 в селѣ Великы Комяты в жупѣ Угоча на Угорской Руси в родинѣ грекокатолицкого священика Георгия Поповича (1764–1817) и Марии Лендьел. Зачаточну школу и первый рочник гимназии выходив в Надькарою (днесь Карей, жудець Сату Маре, Румыния), дале учив ся в Сигетской гимназии, а два остатны роки (5. и 6. класы) закончив в Унгварской гимназии. Завершив едукацию на Пештской универзитѣ, де штудовав филозофию и теологию и зыскав ступень доктора филозофии (1814–1820). 10. апрѣля 1820 епископ Алексѣй Повчий в Унгварѣ рукоположив го на священика, затым быв посланый помочным священиком до Свалявы (1820–1821), пак до Сигета (1821–1822), де тыж повнив функцию секретаря Сигетского викариата. В той функции го стямив пряшовскый епископ Григорий Таркович, котрый го выпросив до Пряшова за свого секретаря и конзисториалного нотаря, до котрых функций наступив 20. апрѣля 1822. В року 1824 ставать ся членом епископской конзистории, а од року 1835 каноником Пряшовской капитулы и парохом катедралного храма в Пряшовѣ.

## Епископска служба
По смерти епископа Алексѣя Повчия (11. юл 1831) Мукачовска епархия дость довго зоставала вакантна. В той добѣ епархию справовав капитуларный викарь Йоанн Чургович. Свята Столиця просила ся од Григория Тарковича, кого бы радив на вакантну катедру, на што епископ одповѣв, же достойнѣйшого од Василия Поповича не знать.  краль Фердинанд V.  выйменовав  Василия Поповича  Мукачовскым епископом, а папа Григорий XVI.  затвердив го. Епископске высвячѣня мав достати в Пряшовѣ, але 84-рочный епископ Григорий Таркович быв тяжко хворый, та достав го во Львовѣ  од грекокатолицкого митрополиты Михайла Левицкого. Обряда высвячѣня ся зучастнили пряшовскый каноник Осиф Гаганець (будучый епископ Пряшовской епархии), ректор Унгварской епископской семинарии каноник Теодор Чопей, парох Великых Комят и декан Великокомятского деканата Йоанн Гаджега, парох з Бѣловежы Александер Духнович.

Епископство Василия Поповича стало ся зачатком новой еры в епархии. Покладены на него надѣи епископ не лем выповнив, але и перевершив. Быв вѣрным Богу, трудив ся не знаючи спочивку на благо Церкви, на хосен и културный рост русинского народу. В роках 1838–1843 прияв на службу до Мукачовской епархии священика и будучого народного будителя Александра Духновича. Усиловав ся, жебы кажда парохия мала школу, а каждый священик и дяк  в службах и школах хосновали русинскый язык. Отворив а року 1840 епархиалный конвикт, де священицкы сиротюкы ся утримовали задарь, а про иншых хлопцьох з худобных родин были 12 штипендий. Заклав фонд про аналогичный дѣвочый конвикт, але тот проект затяг ся через револучны подѣи и быв довершеный уже по его смерти (1875). Домог ся лѣпшой помочи священицкым вдовам и сиротам; коли Василий Попович став ся владыков, епархиалный фонд числив , а коли умер — .

В зачатку свого епископства Василий Попович выступив по боку селян Великых Лучок в их судовой правотѣ (1939) з грофом Шенборном, властником Мукачовско – Чинадевского панства. Инициатором правоты быв священик Василь Довгович, котрого подтримав Михаил Лучкай, обое — вызнамны особы епархии. Одтогды Василий Попович быв под тайным слѣдованьом полиции як «симпатизант бунтовных селян». Далшы подозрѣня выволала корешпонденция епископа зоз львовскым митрополитом Михайлом Левицкым, его святителем, и Иваном Молнарем, дворскым дохтором Российской империи, в минулости его гимназиалным приятелем. В року 1942 епископа навщѣвив Измаил Срезневскый, вызнамный российскый ученый. Але наперек вшиткым усилованям полиция не могла найти нич антидержавного и в тайных рапортах писала, же епископ «быв твердым Русином, пересвѣдченым католиком, якый свою вѣрность Богу и лоялность императорскому трону и угорской владѣ уже веце разы доказав».

В юлу 1848 епископ Василий Попович отворено подтримав мадярскых повстанцьох за независимость под проводом Кошшута. В резултатѣ 52 зоз 121 семинаристох и 82 священикы взяли активну участь в револуции. За то быв епископ по поражцѣ револуции 13 мѣсяци (од 16. септембра 1849 по 15. октобра 1850) в повной изолации под домашным арештом и одстраненый од функций, справованя епархии цивилна влада повѣрила капитуларному каноникови Йоанну Чурговичови. Наконець криминална кавза была закрыта, епископа лишили на покою, и так вернув ся до своей функции. Але австрийска влада пробовала покарати го иншак, через мадярского примаса Йоанна Сцитовского, котрый зажадав од Василя Поповича зречи ся функции з властной волѣ, а як тот не пристав, написав на него скаргу до Святой Столицѣ, в котрой го назвав «чоловѣком шкандалного справованя». В року 1850 Василий Попович, выхосновав приязну ситуацию и выголосив руськый (русинскый) язык урядным языком епархии, котрый пак зачали выучовати в гимназиях Унгвара, Сигета и Шатораяуйгея.

## Интересны факты
*Жерело: Владика Василь Попович (12.09.1796 – 9.10.1864)*
* Найстарше пастырске посланя в Мукачовской грекокатолицкой епархии было посланя епископа Василия Поповича духовенству, монашеству и вѣрникам *На рождество Христово*, котре опубликовав зачатком року 1938, ещи перед хиротониев.
* В року 1863 Василий Попович домог ся повышѣня державной платнѣ священикам, чого ся добивали безрезултатно за попередны 42 рокы, а помог му в том вдячный Лайош Кошшут. 
* В зачатку епископства Василия Поповича в Мукачовской епархии было лем 30 мурованых церков, а на час его смерти уже 334 церквы ай 222 фары были мурованы.

## Жерела и одказы
* 
* **Маґочій П. Р., Поп І.**:Попович Василь // 

## Референции

Катеґорія:Русиньскы єпіскопы
Катеґорія:Грекокатолицкы епископы